b'\n_START_ARTICLE_\nVsevolodas Tairovas\n_START_PARAGRAPH_\nVsevolodas Tairovas (rus. \xd0\x92\xd1\x81\xd0\xb5\xd0\xb2\xd0\xbe\xd0\xbb\xd0\xbe\xd0\xb4 \xd0\x9a\xd0\xbe\xd0\xbd\xd1\x81\xd1\x82\xd0\xb0\xd0\xbd\xd1\x82\xd0\xb8\xd0\xbd\xd0\xbe\xd0\xb2\xd0\xb8\xd1\x87 \xd0\xa2\xd0\xb0\xd0\xb8\xd1\x80\xd0\xbe\xd0\xb2; g.\xc2\xa0? \xe2\x80\x93 m. 1941 m. spalio 29 d.) \xe2\x80\x93 TSRS aviakonstruktorius._NEWLINE_1933 m. baig\xc4\x97 Maskvos aviacijos institut\xc4\x85. Po to dirbo aviakonstruktoriaus Nikolajaus Polikarpovo, vadovavusio konstruktori\xc5\xb3 biurui, pavaduotoju. Dalyvavo kuriant naikintuv\xc4\x85 I-16._NEWLINE_1935 m. \xc4\x97m\xc4\x97 vadovauti Kijevo aviacijos gamyklos Nr. 34 bandym\xc5\xb3 ir konstravimo skyriui. \xc5\xa0iame skyriuje, vadovaujamame V. Tairovo, buvo sukonstruoti l\xc4\x97ktuvai OKO-1 (pa\xc5\xa1to keleivinis l\xc4\x97ktuvas), OKO-2 (karinis transporto l\xc4\x97ktuvas), OKO-3 (keleivinis l\xc4\x97ktuvas), OKO-4 (naikintuvas biplanas), OKO-5 (sanitarinis l\xc4\x97ktuvas), OKO-6 (dvimotoris sunkusis naikintuvas), OKO-7, Ta-1, Ta-3, Ta-3bis. Pavadinimas OKO yra gamyklos skyriaus pavadinimo santrumpa (rus. \xd0\x9e\xd0\x9a\xd0\x9e, \xd0\xbe\xd0\xbf\xd1\x8b\xd1\x82\xd0\xbd\xd1\x8b\xd0\xb9 \xd0\xba\xd0\xbe\xd0\xbd\xd1\x81\xd1\x82\xd1\x80\xd1\x83\xd0\xba\xd1\x82\xd0\xbe\xd1\x80\xd1\x81\xd0\xba\xd0\xb8\xd0\xb9 \xd0\xbe\xd1\x82\xd0\xb4\xd0\xb5\xd0\xbb)._NEWLINE_\xc5\xbduvo 1941 m. spalio 29 d. Aviacijos pramon\xc4\x97s liaudies komisariato darbuotoj\xc5\xb3 evakuacijos i\xc5\xa1 Maskvos \xc4\xaf Kuiby\xc5\xa1ev\xc4\x85 metu, kai Uljanovsko srityje sudu\xc5\xbeo l\xc4\x97ktuvas PS-84, gaben\xc4\x99s 17 evakuojam\xc5\xb3 darbuotoj\xc5\xb3.'